《仲冬初九夜江渎庙祭纛》
明代·童轩

斗转参横月半斜，柳营人马寂无哗。辕门露冷寒吹角，江庙风清夜祃牙。

振地军威严虎豹，翻空旗影动龙蛇。愿将一掬丹心血，剖露孤忠报帝家。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。